KOMMISSIONEN FOR DE EUROPÆISKE FÆLLESSKABER 
Bruxelles, den 17.05.1995 
KOM(95)181 endelig udg. 
ÅRSBERETNING OM GARANTIFONDENS SITUATION 
OG OM FORVALTNINGEN AF FONDEN I REGNSKABSÅRET 1994 

KOMMISSIONENS ÅRSBERETNING OM GARANTIFONDENS SITUATION 
OG OM FORVALTNINGEN AF FONDEN I REGNSKABSÅRET 1994 
1. RETSGRUNDLAG 
I henhold til Rådets forordning (EF, Euratom) nr. 2728/94 af 31. oktober 1994 er 
der oprettet en garantifond for aktioner i forhold til tredjelande med henblik på at 
betale Fællesskabets kreditorer, såfremt modtageren af et lån, der er ydet eller 
garanteret af Fællesskabet, ikke opfylder sine forpligtelser. 
I overensstemmelse med artikel 6 i denne forordning har Kommissionen 
overdraget den finansielle forvaltning af fonden til EIB. Dette skete med 
undertegnelsen af en aftale mellem Fællesskabet og EIB den 23. november 1994 i 
Bruxelles og den 25. november 1994 i Luxembourg. 
I artikel 8, stk. 2, i aftalen hedder det, at "Banken hvert år inden den 1. marts 
tilsender Kommissionen en beretning om fondens situation og om forvaltningen af 
fonden samt fondens forvaltningsregnskab og balance for det foregående år". 
Denne første beretning, der kun dækker de få dage sidst på året, fonden virkede, er 
vedlagt som bilag II, 
Endvidere bestemmes det i artikel 7 i forordningen om oprettelse af fonden, at 
Kommissionen senest den 31. marts hvert år skal forelægge Europa-Parlamentet, 
Rådet og Revisionsretten en beretning om garantifondens situation og om 
forvaltningen af fonden i det foregående år. 
2. FONDENS MIDLER 
a) Tilførsler fra det almindelige budget 
Det fremgår af artikel 2 og 4 i forordningen om oprettelse af garantifonden 
for aktioner i forhold til tredjelande, at fonden tilføres midler ved tilførsler fra 
det almindelige budget svarende til 14% af det beløb, der modsvarer de 
pågældende låne- og lånegarantitransaktioner, indtil fonden når op på 
målbeløbet. I henhold til artikel 5 i forordningen hæves indbetalingssatsen fra 
14 til 15% af transaktionsbeløbet, hvis fondens midler efter indfrielse af 
garantiforpligtelser som følge af en misligholdelse kommer til at ligge under 
75% af målbeløbet. 
Artikel 10 i samme forordning bestemmer, at disse bestemmelser gælder for 
transaktioner, der er truffet afgørelse om og indgået forpligtelse for fra den 1. 
januar 1993. 
I bilaget til forordningen, der indeholder retningslinjerne for tilførsler til 
garantifonden, bestemmes det med hensyn til transaktioner vedrørende 
-3 
långivning eller låntagning eller garantier til finansieringsorganer efter en 
rammeordning, der strækker sig over flere år, og som har et mikroøkonomisk 
og strukturelt sigte, at fonden far tilført midler i årlige trancher, der beregnes 
på grundlag af de årlige beløb, der er angivet i finansieringsoversigten i 
Kommissionens forslag, og som i givet fald er justeret på baggrund af Rådets 
afgørelse. 
Hvad angår Fællesskabets andre långivnings- eller låntagningstransaktioner, 
som f.eks. lån til tredjelandes betalingsbalance, beregnes det beløb, der skal 
indbetales til fonden, på grundlag af det samlede beløb for den transaktion, 
som Rådet har truffet afgørelse om, uanset om den pågældende transaktion 
foretages i en eller flere trancher. 
I henhold til Rådets beslutning af 31. oktober 1994 om budgetdisciplin 
opføres der en reserve til lån og lånegarantier på det almindelige budget. På 
den dertil oprettede budgetpost opførtes i 1994 en tildeling på 318 mio. ECU 
i formålsbestemte bevillinger. Formålet er at dække garantifondens behov for 
tilførsel af midler ved overførsel til den budgetpost, hvorfra tilførslerne til 
garantifonden effektueres. 
På dette retlige grundlag vedtog budgetmyndigheden i 1994 to 
bevillingsoverførsler på tilsammen 293 720 000 ECU til dækning af fondens 
behov for tilførsel af midler. Beløbet er opført på balancens aktivside. 
293 000 000 ECU er placeret på opsigelse (opsigelseskonto) og de resterende 
720 000 ECU på anfordring (sigtkonto). 
- Bevillingsoverførsel nr. 39/94 vedrørende et beløb på 235 620 000 ECU 
Denne første overførsel omfatter samtlige afgørelser truffet af Rådet siden 
den 1. januar 1993 i overensstemmelse med bestemmelserne i forordningen 
om oprettelse af fonden. 
De afgørelser, der er omfattet af denne overførsel, fremgår af bilag I. 
- Bevillingsoverførsel nr. 42/94 vedrørende et beløb på 58 100 000 ECU 
Denne anden overførsel har til formål at tilføre fonden midler i henhold til 
Rådets afgørelser om lånetransaktioner, af 22. december 1994. De 
pågældende afgørelser fremgår af bilag I. 
Tilførslerne til fonden blev foretaget henholdsvis den 23. december og den 
30. december 1994. 
Da fonden ikke har skullet indfri garantiforpligtelser i 1994 (jf. punkt 3a 
nedenfor) har indbetalingssatsen på 14% kunnet anvendes ved samtlige 
transaktioner i overensstemmelse med artikel 4 og 5 i forordningen. 
-4-
b) Renteafkast af fondens kapitalanbringelser 
Fondens midler investeres i overensstemmelse med principperne for 
forvaltning af fonden, der er fastlagt i bilaget til aftalen mellem Fællesskabet 
og EIB. 
Investeringsprincipperne foreskriver bl.a., at fonden i de første år efter sin 
oprettelse, så længe det samlede investerede beløb ikke er nået op på 300 
mio. ECU, skal betragtes som en investeringsfond, der udelukkende 
investerer i kortfristede instrumenter, hvis løbetid ikke overstiger et år. 
Beløbet nåede ikke op på 300 mio. ECU i 1994 (jf. punkt 4 nedenfor). 
Fællesskabet og EIB har sammen opstillet en liste over de banker, der er 
bemyndiget til at modtage indskud fra fonden. Der er tale om banker, der for 
størstedelens vedkommende er tilsluttet ECU-clearingsystemet. De har alle en 
god kreditvurdering på mindst (Moody's) Al (langfristet) og PI (kortfristet). 
Kapitalanbringelser i disse banker er omfattet af bestemmelser, der tilsigter en 
god risikospredning. 
Renteafkastet af garantifondens opsigelseskonto og sigtkonto androg i 1994 
478 331,26 ECU fordelt som følger: 
- Opsigelseskonto: 329 541,66 ECU. Beløbet er opført som aktiver på 
balancens resultatregulerende poster. Der er tale om en foreløbig 
opgørelse pr. 31. december 1994 af de påløbne renter, eftersom renterne 
ikke tilskrives i forbindelse med kontoopgørelsen, men først ved udgangen 
af investeringernes løbetid. 
- Sigtkonto: 148 789,60 ECU. Renteafkastet af sigtkontoen opføres på 
balancens post for aktiver på anfordring. Der er i alt opført 868 789,60 
ECU på denne post, hvoraf de 720 000 ECU er en del af de 293 720 000 
ECU, der er blevet tilført fonden, medens de resterende 148 789,60 ECU 
er renter af den kapital, der er anbragt på sigtkontoen. 
c) Inddrivelser af udestående fordringer 
Såfremt fonden har måttet indfri forfaldne fordringer, tilføres den de 
tilbagebetalinger, som senere inddrives i debitorlandene. Der er ikke indgået 
inddrevne forfaldne fordringer til fonden i 1994. 
3. FONDENS FORPLIGTELSER 
a) Betaling af forfaldne fordringer 
Fonden har ikke indfriet garantiforpligtelser i 1994. 
b) BEI's vederlag 
Det årlige vederlag til BEI for forvaltningen af fonden fastsættes i 
overensstemmelse med artikel 6 i aftalen mellem Kommissionen og BEI. Det 
beregnes på grundlag af fondens gennemsnitlige månedlige aktiver og 
fastsættes til 0,125% årligt. Under hensyntagen til bl.a. fondens stigende 
aktiviteter tages vederlaget op til fornyet overvejelse ved udgangen af det år, 
hvor fonden når op på 300 mio. ECU, dog senest tre år efter den første 
indbetaling til fonden. 
For 1994 andrager Bankens vederlag 6 746,74 ECU, der er opført som 
passiver på balancens resultatregulerende poster. Bankens vederlag for 
forvaltning af fondens midler i 1994 kom først til udbetaling i 1995, og dette 
er årsagen til, at beløbet er opført på de resultatregulerende poster i 
regnskabet pr. 31. december 1994. 
4. FONDENS SITUATION PR. 31. DECEMBER 1994 
Ved afslutningen af regnskabsåret 1994 androg fondens kapital 294 191 584,52 
ECU. Dette beløb modsvarer de samlede tilførsler til fonden (293 720 000 ECU) 
med tillæg af regnskabsårets nettoresultat (471 584,52 ECU). 
I henhold til artikel 3 i forordningen om oprettelse af fonden skal fondens midler 
være af en passende størrelse, benævnt målbeløbet, der fastsættes til 10% af 
Fællesskabet samlede forpligtelser (hovedstol og forfaldne, ubetalte renter) i 
forbindelse med hver transaktion. 
Pr. 31. december 1994 androg de samlede låne- og lånegarantitransaktioner til 
fordel for tredjelande med tillæg af forfaldne, ubetalte renter 6 017 mio. ECU, 
hvoraf 46 mio. ECU repræsenterer forfaldne, ubetalte renter. 
Fondens kapital udgør 4,9% af Fællesskabets samlede forpligtelser som defineret i 
forordningen, altså mindre end de 10%, der er fastsat som målbeløb. 
Bestemmelsen om tilbageførsel af overskudsbeløb fra fonden til Fællesskabernes 
almindelige budget (jf. artikel 3, stk. 3, i forordningen) finder således ikke 
anvendelse. 
Heller ikke bestemmelsen om at tage indbetalingssatsen op til fornyet overvejelse 
(jf. artikel 4 i forordningen) finder anvendelse. 
6-
BILAGI 
1. AFGØRELSER OMFATTET AF BEVILLINGSOVERFØRSEL NR. 39/94 
Rådets afgørelse af 15. februar 1993, hvori EIB opfordres til at yde lån til 
projekter af fælles interesse i visse tredjelande, som Fællesskabet har indgået 
samarbejdsaftaler med, inden for en samlet beløbsramme på 250 mio. ECU 
pr. år for en treårig periode. 
Rådets afgørelse af 13. december 1993 om forlængelse af Fællesskabets 
garanti for EIB's långivning i de central- og østeuropæiske lande inden for en 
samlet beløbsramme på 3 000 mio. ECU for en treårig periode. 
Som led i det finansielle samarbejde med Middelhavslandene: 
- Rådets afgørelse af 19. juli 1993 om i en femårig periode at stille et 
beløb på 150 mio. ECU til rådighed for långivning til Republikken 
Slovenien 
- Rådets afgørelse af 24. januar 1994 om i en treårig periode at stille et 
beløb på 115 mio. ECU til rådighed for långivning til Syrien. 
Rådets afgørelse af 21. marts 1994 om bemyndigelse af Kommissionen til at 
optage Euratom-lån inden for en beløbsgrænse på 1 100 mio. ECU med 
henblik på yde bidrag til forbedring af sikkerheden og effektiviteten i 
atomkraftværkerne i visse tredjelande. 
Rådets afgørelse af 13. Juni 1994 om en makrofinansiel bistand til Moldova 
på 45 mio. ECU og med en løbetid på ti år. 
Rådets afgørelse af 20. juni 1994 om yderligere makrofinansiel bistand til 
Rumænien på 125 mio. ECU og med en løbetid på syv år. 
2. AFGØRELSER OMFATTET AF BEVILLINGSOVERFØRSEL NR. 42/94 
Rådets afgørelser af 22. december 1994: 
om en makrofinansiel bistand til Algeriet på 200 mio. ECU 
om en makrofinansiel bistand til Slovakiet på 130 mio. ECU 
om en makrofinansiel bistand til Ukraine på 85 mio. ECU. 
7-
BILAGII 
BEI's BERETNING OM GARANTIFONDENS SITUATION 
OG FORVALTNINGEN AF FONDEN 
FORVALTNINGSREGNSKAB OG BALANCE 
1. OPRETTELSEN AF GARANTIFONDEN 
Der er i henhold til Rådet for Den Europæiske Unions forordning nr. 2728/94 af 
31. oktober 1994 oprettet en garantifond med henblik på at dække risici i 
forbindelse med lån og lånegarantier til tredjelande eller projekter i tredjelande. 
BEI er pr. 23. og 25. november 1994 blevet bemyndiget af Kommissionen til at 
varetage forvaltningen af fondens midler for Fællesskabet og på dettes regning og 
risiko. 
2. OVERSIGT OVER DE VIGTIGSTE REGNSKABSPRINCIPPER 
1. Fonden anvender kun ECU. 
2. Forvaltningen sker under iagttagelse af, at fondens midler skal være 
tilstrækkeligt likvide og hurtigt kunne mobiliseres i betragtning af de 
forpligtelser, fonden skal kunne opfylde. Så længe det samlede investerede 
beløb ikke er nået op på 300 mio. ECU, betragtes fonden som en 
investeringsfond, der opererer på det korte pengemarked. 
3. Den udbetalte provision repræsenterer det vederlag, Banken modtager for at 
forvalte fonden. 
3. BERETNING OM FORVALTNINGEN 
Valørdagen for den første indbetaling til Garantifonden var 23. december 1994. 
Forvaltningsberetningen omhandler således en ubetydelig periode på otte dage, 
heraf kun tre hverdage, i løbet af hvilke der blev foretaget fem kapitalanbringelser. 
Fonden havde i alt pr. 31. december 1994 placeret 293 mio. ECU på opsigelse, 
heraf 130 mio. ECU frem til begyndelsen af 1995, 70 mio. ECU for en tomåneders 
periode og 100 mio. ECU for en tremåneders periode. De to sidstnævnte perioder 
blev valgt, eftersom fonden ikke forventedes at skulle indfri garantiforpligtelser før 
udgangen af marts 1995. Beløbene blev placeret på interbankmarkedet på de bedst 
mulige vilkår (Libid) på trods af den ringe interesse, bankernes udviste under 
regnskabsafslutningen sidst på året. 
-8-
GARANTIFONDENS SITUATION PR. 31. DECEMBER 1994 
AKTIVER 31.12.1994 
Fordringer på kreditinstitutter 
TILGODEHAVENDER PÅ ANFORDRING 868 789,60 
TILGODEHAVENDER PÅ OPSIGELSE 293 000 000.00 
293 868 789,60 
Andre aktiver 
RESULTATREGULERENDE POSTER 329 541.66 
329 541,66 
I ALT 294 198 331.26 
PASSIVER 31.12.1994 
Garantifonden 
GARANTIFONDEN 293 720 000.00 
293 720 000,00 
Andre passiver 
RESULTATREGULERENDE POSTER 6 746.74 
6 746,74 
Resultat 471 584,52 
I ALT 294 198 331.26 
OVERSKUD ELLER TAB PR. 31.12.1994 
1. Renter og andet afkast 478 331,26 
2. Udbetalt provision - 6 746,74 NETTORESULTAT 471 584.52 
ISSN 0254-1459 
KOM(95) 181 endelig udg. 
DOKUMENTER 
DA 01 
Katalognummer : CB-CO-95-201-DA-C 
ISBN 92-77-88718-4 
Kontoret for De Europæiske Fællesskabers Officielle Publikationer 
L-2985 Luxembourg